ايجاوي.نيت تله دالهامكن ڤد 20 مچ 2006 اتاو برسمأن 19 صفر 1427ه
اوليهنئ محمد نئ عبدالقادر. سبارڠ ڤرتاڽان، چادڠن بوليه ديجوكن منروسي رواڠن فوروم اتاو ايميلكن كڤد ويبمستر@ايجاوي.نيت
كوجودن ايجاوي.نيت اداله برتوجوان مڠمبڠكن سرتا مڽمارقكن لاڬي ڤڠڬوناانتوليسن جاوي خصوصڽ باڬي ڤڠڬونا رومڤون ملايو د اينترنيت. والاو باڬايماناڤون، تيدق دينافيكن بهاوا بوكن سهاج بڠسا ملايو يڠ مڠڬوناكنڽ، ماله ترداڤت باڽق لامن ويب اوريانتاليس يڠ مڠكاجي بركنأن بهاس ملايو دان توليسن جاوي. اين منونجوقكن بهاوا ڤڠيعترافن مشاركت دنيا ترهادڤ توليسن جاوي خصوصڽ تيدق بوليه دأبايكن اوليه بڠسا سنديري.
كونسيڤ يڠ چوبا كامي كتڠهكن دالم ڤورتل ايجاوي.نيت اين بوكن سقدر مماڤركن توليسن جاوي دالم ڤنربيتن ارتيكل-ارتيكلڽ، تتاڤي لبيه كڤد مڠڬالقكن ڤڠڬونا خصوصڽ ڤمباڠون لامن ويب/بلوڬ بربهاس ملايو مڠڬوناكن توليسن اين دالم ويب ماسيڠ-ماسيڠ. اوليه ايت، ڤورتل اين اكن چوبا منكنكن كڤد ڤربينچڠن، كاجين سرتا تونجوق اجر دالم مڽدياكن ويب جاوي يڠ باءيق دري سڬي سوسون اتور حروف ترماسوق ڤميليهن تيڤوڬرافي يڠ سسواي سڤرتي ڤماكاين جنيس فونت، ساءيز، جارق انتارا باريس دان لاين-لاين خصوصڽ دري سودوت تيكنيكل.
سباڬاي كسينمبوڠن سني واريثن بوديا بڠسا ملايو اسلام، مك تيدق داڤت تيدق اياڽ ساڠت بركايت دڠن سني كاليڬرافي خصوصڽ دكنلي سباڬاي سني خط عرب. حروف-حروف عرب يڠ سام دڬوناكن دالم جاوي مڽببكن سني اين داڤت بركمبڠ دڠن لبيه باءيق. انتارا جنيس خط ڤوڤولر اداله نسخ، ثلث، رقعه، ديوانا، فاريسي دان كوفي. سني اين تيدق بوليه دكسمڤيڠكن اڤابيلا كيت منوليس جاوي/عرب كران دسيتوله ترداڤتڽ نيلاي سني. مڠمبيل سمڤنا ايتله، مك ڤورتل ايجاوي.نيت جوڬ اكن برڬابوڠ دڠن سني خط دالم مڽدياكن لندسن باڬي ڤارا ڤڠڬيات سني اين بركوڠسي ايديا، ڤڠالمن، علمو سرتا معلومت.
دهارڤكن اڬر دڠن وجودڽ ڤورتل اين سديكيت سباڽق داڤت ممبوك مات باڽق ڤيهق خصوصڽ ڬينراسي بارو سوڤاي تيدق ملوڤاكن واريثن اوڠڬول بوديا بڠسا ملايو يڠ برڤقسيكن اسلام اين. سموڬ جاتي ديري بڠسا ملايو تروس اوتوه مندڤني سريبو چابرن ڬلوباليساسي.
سكين، والسلام.
ويبمستر
Programmed by
Nik Muhammad Nik Abdul Kadir
All Rights Reserved © Digikhat Media 2006-2007.
Online since 19 March 2006 Ejawi.net 2
Go to site: E-Jawi
Filed under: Website/Blog Review, Jawi
ace_Arab ace_Arab bjn_Arab bjn_Arab bjn_Arab bjn_Arab ara_Arab snd_Arab eng_Latn zsm_Latn eng_Latn eng_Latn eng_Latn eng_Latn